प्रदेशस्तरीय शारीरिक सुगठनमा रुपन्देही विजयी
बुटवलमा जारी नवौं राष्ट्रिय खेलकुद २०७९ लुम्बिनी प्रदेशस्तरीय छनोट प्रतियोगिता अन्तर्गत सोमबार शारीरिक सुगठन प्रतियोगिता सम्पन्न भएको छ ।
तिलोत्तमा — बुटवलमा जारी नवौं राष्ट्रिय खेलकुद २०७९ लुम्बिनी प्रदेशस्तरीय छनोट प्रतियोगिता अन्तर्गत सोमबार शारीरिक सुगठन प्रतियोगिता सम्पन्न भएको छ ।नवीन औद्योगिक माविको सभाहलमा भएको प्रतियोगितामा पुरुष शारीरिक संगठन खेलतर्फ ५५ केजी तौल समूहमा रुपन्देहीका भानुभक्त कडरिया प्रथम भएका छन् । पाल्पाका रन बहादुर सारु दोश्रो तथा गुल्मीका शिवराज विष्ट तेश्रो भए । त्यस्तै, ६० केजी समूहमा रुपन्देहीका सुनिल आले प्रथम, नवलपरासीका लेखबहादुर गुरुङ दोश्रो तथा पाल्पा अनुराग विक तेस्रो भएका छन् । ६५ केजी तौल समूहमा नवलपरासीका नवराज डुम्रे प्रथम, गुल्मीका दिलिप ढेङ्गा दोस्रो तथा दाङका माधव सुवेदी तेस्रो भएका हुन् ।७० केजी तौल समूहमा रुपन्देहीका विजेन्द्रमान श्रेष्ठ प्रथम, दाङका भुवन विक दोश्रो र पाल्पाका प्रतीप बराल मगर तेस्रो भए । ७५ केजी तौल समूहमा रुपन्देहीका आकाश राना प्रथम भए । खेल अन्तर्गत ८० केजी तौल समूहमा दाङका मधुविक्रम थापा प्रथम तथा ८० केजी भन्दा माथिको समूहमा रुपन्देहीका विष्णु निसाद प्रथम हुँदै राष्ट्रिय खेलमा सहभागी हुने यात्रा तय गरे ।यसैगरी पुरुष फिजिक्समा १ सय ७० सेमिभन्दा मुनिको खेलमा रुपन्देहीका एनोस थापा विजेता बन्दै छनोट हुन सफल भए । राष्ट्रिय खेलकुद प्रतियोगितामा प्रथम पटक समावेश महिला शारीरिक सुगठन खेलमा नवलपरासी जिल्लाकी रबिना कुँवर प्रथम हुँदै छनोट भएकी छन् । महिला मोडल फिजिक्स विधामा दाङकी उर्मिला बस्नेत प्रथम भइन् ।छनोट प्रतियोगितामा ६ स्वर्ण १ रजत पदक जित्दै रुपन्देही जिल्ला टिम च्याम्पियन भएको छ ।